Bosch Rexroth

Bosch Rexroth on Saksan Lohr am Mainissa alkunsa saanut voimansiirto- ja ohjausteknologioita toimittava yritys. Yritys on saksalaisen monialayritys Robert Bosch GmbH:n tytäryhtiö. Maailmanlaajuisesti Bosch Rexroth työllistää noin 31 900 henkilöä, ja yrityksen liikevaihto vuonna 2025 oli noin 6,45 miljardia euroa. Bosch Rexroth Suomessa Bosch Rexroth Oy tarjoaa asiakkailleen neuvonta-, suunnittelu-, kokoonpano- ja huoltotoimintoja sisältäen käyttöönoton ja koulutuksen. Toimipaikat sijaitsevat Vantaalla ja Tampereella. Kokonaismyynti vuonna 2025 oli 107,5 miljoonaa euroa. Yrityksen palveluksessa työskentelee 107 henkilöä. Tuotteet Bosch Rexroth tarjoaa asiakkailleen hydrauliikkaa, sähköistä voimansiirtoa, ohjaus- ja vaihdeteknologiaa sekä lineaarisen liikkeen ja kokoonpanon teknologiaa, johon sisältyvät esineiden internetin vaatimat ohjelmistot ja rajapinnat. Tuoteryhmät: Kokoonpanotekniikka Sähkökäytöt ja ohjausjärjestelmät Vaihteistotekniikka Teollisuushydrauliikka Lineaaritekniikka Mobilehydrauliikka, elektroniikka ja IoT Muovaus- ja valutekniikat Hitsaustekniikka Kiristystekniikka Historia Bosch Rexrothin historia ulottuu vuoteen 1795, kun Georg Ludwig Rexroth perusti vesivoimalla toimivan vasaramyllyn Saksan Spessartin vuoristossa. Vuonna 1850 Rexrothin pääkonttori siirtyy Maintaliin yrityksen ostettua Lohrissa sijaitsevan Steinin rautavalimon. Lohr sijaitsi rautatie- ja sisävesiverkoston kannalta keskeisellä paikalla. Vuonna 1930 Rexroth kehittää valu-uunin huippulaatuisten erityisvaloksien valmistukseen. Toisen maailmansodan jälkeen keittoastioiden, pannujen, silitysrautojen, ja myöhemmin lihankäsittelykoneiden valmistus aloitetaan uudelleen. Vakiomallisten hydraulikomponenttien ja hydrauliikan tuotanto aloitetaan vuonna 1952. Vuonna 1965 Rexroth osti Indramat GmbH:n, minkä myötä tuotevalikoima laajeni myös sähköisiin ohjaus- ja säätölaitteisiin. Vuonna 1968 Mannesmann AG:sta tuli Rexrothin osakas 50% omistusosuudella. Vuonna 1972 Rexroth osti hydraulisia aksiaalimäntäpumppuja ja -moottoreita valmistavan Hydromatik GmbH:n, ja vuonna 1976 Rexroth siirtyi kokonaisuudessaan Mannesmann AG:n omistukseen. Samana vuonna Mannesmann Rexroth AG osti Brueninghaus GmbH:n, ja sai haltuunsa yrityksen aksiaalimäntäpumppujen ja -moottoreiden tuotannon. Vuonna 1977 yritys osti vaihde- ja kytkintekniikkaa valmistavan Lohmann & Stolterfohtin. Mannesmann Rexroth AG osti lineaarisen liiketekniikan komponentteja valmistavan Deutsche Star GmbH -yhtiön vuonna 1987. Kahta vuotta myöhemmin vuonna 1989 Hannoverissa sijaitseva Rexroth Pneumatik GmbH laajensi Mannesmann Rexroth AG:n liiketoimintaa kattamaan myös pneumatiikan. Vuonna 1998 Mannesmann Rexroth GmbH muutettiin osakeyhtiöksi, ja vuonna 2000 yritys osti taajuusmuuttajavalmistaja REFU elektronik GmbH:n. Bosch Rexroth AG syntyi vuonna 2001, kun Mannemann Rexroth AG ja Boschin automaatiotekniikan liiketoimintayksikkö yhdistyivät. Näin yritys liittyi osaksi Bosch-konsernia, johon se kuuluu tänäkin päivänä. Hägglunds AB liittyy osaksi Bosch Rexrothia vuonna 2011 . Vuonna 2013 yrityksen pneumatiikan liiketoiminta myytiin Tritonille , ja samana vuonna Bosch Rexroth sai Hermes-palkinnon Open Core Engineering -hankkeesta . Historia Suomessa 1978 Rexroth Oy rekisteröidään kaupparekisteriin 1984 Tampereen toimipaikka perustetaan 1994 Fuusiosopimus Rexroth Oy:n ja Oy Mecman Ab:n välillä. Nimenmuutos Rexroth Mecman Oy rekisteröidään 1999 Uusi toiminimi Mannesmann Rexroth Oy rekisteröidään 2001 Fuusiosopimus Mannesmann Rexroth Oy:n ja Bosch Automaatiotekniikan välillä. Uusi toiminimi Bosch Rexroth Oy rekisteröidään samalla 2011 Fuusiosopimus Bosch Rexroth Oy:n ja Hägglunds Drives Oy:n välillä 2014 Pneumatiikkaliiketoiminta myydään Tritonille Lähteet